|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **18.** |
| **Nastavna tema:** | **Definitivna odluka** | **Broj sati izvedbe:** | **1** |
| **Sadržaj koji se obrađuje:** | **Odgovornost** |
| **Očekivanja međupredmetnih tema** | | | |
| uku A.3.2. Primjena strategija učenja i rješavanje problema. Učenik se koristi različitim strategijama učenja i samostalno ih primjenjuje pri ostvarivanju ciljeva učenja i rješavanju problema u svim područjima učenja.  uku B.3.1. Planiranje. Uz povremenu podršku učenik samostalno određuje ciljeve učenja, odabire strategije učenja i planira učenje.  uku B.3.2. Praćenje. Uz povremeni poticaj i samostalno učenik prati učinkovitost učenja i svoje napredovanje tijekom učenja.  uku B.3.3. Prilagodba učenja. Učenik regulira svoje učenje mijenjanjem plana ili pristupa učenju, samostalno ili uz poticaj učitelja.  uku B.3.4. Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje.  uku C.3.1. Vrijednost učenja. Učenik može objasniti vrijednost učenja za svoj život | | | |
| **Ključni pojmovi:** | školski uspjeh, odgovornost, osobni plan | | |
| **Potrebno pripremiti:** | izraditi sunce na hameru (Prilog 1), kreda, za učenike: papir, ravnalo, olovka, kemijska olovka, flomasteri, markeri za podcrtavanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Prisjećaju se prethodnog sata.  Razrednik najavljuje cilj sata:   * Na temelju dosadašnjeg školskog uspjeha izraditi plan kojeg se treba držati do kraj školske godine   Razrednik/razrednica postavlja pitanja:  Zbog čega je važno truditi se kako bi došli do željenog uspjeha?  Koje su eventualne posljedice ukoliko ne dođete do željenog uspjeha?  Na koji način se motivirate kako bi došli do željenih rezultata?  Kako te obitelj potiče na učenje?  Jeste li ikada sami sebe nagradili za dobar uspjeh?  Jeste li se kada odrekli nečeg jer ste željeli sami sebe motivirati za ostvarenje školskih ciljeva? Može li vas motivirati osjećaj vlastitog ponosa i ugode?  **Središnji dio**  Aktivnost  Potrebno: papir, ravnalo, olovka, kemijska olovka, flomasteri, markeri za podcrtavanje  Razrednik/razrednica putem projekcije učenicima prikazuje kalendar za tekuću školsku godinu.  Zadatak: Na temelju dosadašnjeg školskog uspjeha izradi osobni plan kako bi došao/došla do željenih rezultata.  Razrednik piše smjernice na ploču (Prilog 1).  Učenici izrađuju svoje planove. Razrednik/razrednica nadgleda rad učenika i usmjerava ih.  **Završni dio**  Razgovaraju o planovima koje su izradili. Razrednik/razrednica na pano postavlja pripremljeni hamer papir.  Zadatak za učenike:  Svakodnevno nosi blok sa samoljepljivim listićima. Na list iz bloka si zapiši zadaću za taj dan ili neki drugi zadatak vezan uz školu. Kada dođeš kući možeš zalijepiti papir iz bloka na neko vidljivo mjesto. Kada izvršiš zadatak zapisan na papiriću, papirić donesi u školu i zalijepi na mjesto na panou koje je predviđeno za tvoje listiće iz bloka. Svaki listić iz bloka predstavlja jednu zraku sunca(Pogledaj Prilog 2).  Dijeli učenicima listiće (Prilog 3). | | | |

**Prilog 1**

Smjernice za unošenje podataka u osobni školski plan:

1. U kojem mjesecu i tjednu očekuješ koji rezultat.
2. Metode učenja (učenje u paru, mentalna mapa, čitanje na glas, istraživanje, vježbanje pomoću dodatnih zadataka i slično).
3. Odredi vrijeme za učenje.
4. Poigraj se markerima i flomasterima da istakneš važne dijelove svog plana.
5. Plan ukrasi različitim motivima koji će te asocirati na određeni nastavni predmet ili cilj.

****

**Prilog 2**

****

****

**Prilog 3**

1. **Dnevno ću se posvetiti pisanju zadaće\_\_\_\_\_\_\_\_\_\_\_\_\_\_\_\_\_\_\_\_\_\_\_ sati.**
2. **Više vremena ću posvetiti učenju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**
3. **Neću gubiti dragocjeno vrijeme na \_\_\_\_\_\_\_\_\_\_\_\_\_\_\_\_\_\_\_\_\_ dok ne postignem bolje rezultate iz \_\_\_\_\_\_\_\_\_\_\_\_\_\_\_\_\_\_\_\_\_\_\_.**
4. **Kada ostvarim sve ovo nagradit ću se** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.